**ประเด็นคำถามเกี่ยวกับการประเมิน “ชุมชนคุณธรรม”**

**ประจำปีงบประมาณ พ.ศ. ๒๕๖๔**

**ถาม​:** ชุมชน/องค์กรที่ผ่านการประเมินปีก่อน​ ต้องประเมินใหม่หรือไม่​

**ตอบ​:**  การประเมินเป็นลักษณะของการประเมินรายปี​ ดังนั้น​ ปี​ 64​ องค์กร/ชุมชนต้องประเมินใหม่โดยใช้เกณฑ์​ที่ปรับปรุงนี้​

**ถาม:** ชุมชน/องค์กร​ ที่เคยเป็นองค์กรคุณธรรมแล้ว​ ถ้าประเมินใหม่​ ต้องได้ระดับเท่าเดิมหรือไม่

**ตอบ​:** ไม่จำเป็น​ ขึ้นอยู่กับการประเมินใหม่ตามเกณฑ์ที่ปรับปรุงแล้วนี้

**ถาม:** องค์กรในภูมิภาคที่มีหน่วยงานย่อยในสังกัดไม่ได้มีผู้บริหารเป็นอำนวยการต้นขึ้นไปหรือเทียบเท่า​ จะต้องประเมินด้วยหรือไม่

**ตอบ:** องค์กรต้องประเมินตนเองในภาพรวม​ เพื่อเป็นฐานให้กับอำเภอ/จังหวัด​ แต่หน่วยงานย่อยไม่ต้องประเมิน

**ถาม:** กรณีที่​ สวจ. ได้รับมอบหมายให้ทำข้อมูลการประเมินจังหวัดส่งให้​  มท.​ ต้องผ่าน​คณะอนุกรรมการฯ​ ระดับจังหวัดหรือไม่

**ตอบ:** ขึ้นกับนโยบายของ​ ผวจ​ แต่ละจังหวัด​ แต่อย่างไรก็ดี​ ผลประเมินจังหวัดคุณธรรมจะต้องผ่านการพิจารณาจากคณะอนุกรรมการฯ​ มท.​ อยู่แล้ว

**ถาม:** การคัดเลือกชุมชน​ องค์กร​ อำเภอคุณธรรมต้นแบบโดดเด่น​ ใช้เกณฑ์​/ตัวชี้วัด​ 70​ ข้อเหมือนกันทั้งหมดใช่หรือไม่

**ตอบ:** ไม่ใช่​ ตัวชี้วัด​ 70​ ข้อใช้ในการคัดเลือกชุมชนคุณธรรมต้นแบบโดดเด่นเท่านั้น​ ส่วนกรณีการคัดเลือกองค์กรและอำเภอ​คุณธรรมต้นแบบโดดเด่น คณะอนุกรรมการฯ​ ระดับจังหวัดสามารถพิจารณาคัดเลือกได้ตามความเหมาะสม​ และขอเน้นว่า ชุมชน​ องค์กร​ อำเภอ​ ที่จะได้รับการคัดเลือกเป็นชุมชน​ องค์กร​ อำเภอคุณธรรมต้นแบบโดดเด่น​ จะต้องผ่านการประเมิน​ 9​ ขั้นตอน​ เพื่อเป็นระดับต้นแบบก่อนจึงจะเข้าสู่กระบวนการคัดเลือกเป็นต้นแบบโดดเด่นได้